google/wiki40b huggingface dataset:
ישיבת הרב קוק ביפו

הרב אברהם יצחק הכהן קוק הקים ישיבה ביפו בשנת 1909. הישיבה נסגרה בשנת 1915 בעקבות מלחמת העולם הראשונה. קודם להקמתה דובר על כך שהישיבה תיקרא "אוצר חיים", אך ככל הנראה לא נעשה שימוש נרחב בשם זה לאחר שהוקמה.

ייסוד הישיבה

בשנת תרס"ז החל הראי"ה קוק בפעולות להקמת ישיבה ייחודית לבחורים כישרוניים מרחבי הארץ והעולם, שתכלול תוכני לימוד רבים ותגדל אנשים שישפיעו על המצב הרוחני והתרבותי בארץ־ישראל.

תוכנית הלימודים

תוכנית הלימודים בישיבה עוצבה על ידי הראי"ה קוק בשיתוף ר' שם טוב גפן, הסופר אלכסנדר זיסקינד רבינוביץ (אז"ר), ד"ר נחמן שלזינגר, ד"ר יעקב שלום ענגיל, הרב ד"ר בנימין מנשה לוין, ד"ר משה זיידל ואנשים נוספים. תוכנית הלימודים כללה בין היתר לימוד פנימיות התורה, אמונה ומחשבת ישראל, מדעים ושפות זרות. לתלמידים המעוניינים בכך, ניתנה אפשרות ללמוד מלאכת־כפיים בבית המלאכה של תלמוד התורה 'שערי תורה', אשר שכן בסמוך לישיבה. כל זאת בנוסף לסדרי הלימוד הרגילים הנהוגים בישיבות – לימוד ש"ס ופוסקים בבקיאות ובעיון – בהכוונתו של הראי"ה, ועל פי דרכו המיוחדת.

פעילות הישיבה במהלך השנים

לאחר כשנתיים של פעולות הקמה, בשנת תרס"ט, נפתחה הישיבה, וכמה עשרות תלמידים למדו בה במשך השנים, עד לסגירתה בסביבות שנת תרע"ה, בשל מלחמת העולם הראשונה. ככל הנראה, ברוב שנות פעילותה שכנה הישיבה במתחם המוסד 'שערי תורה' בשכונת נווה־שלום. בין מגידי השיעורים בישיבה היו הראי"ה, ר' זלמן שך, ר' שם טוב גפן ועוד. בין התלמידים המפורסמים שלמדו ב'אוצר חיים' ניתן למנות את ר' ישראל פורת, ר' יוסף צבי רימון, ר' הלל פרלמן, ר' יהושע קניאל ועוד.
2,147,483,647

המספר הטבעי 2,147,483,647 הוא מספר מרסן הראשוני השמיני, ושווה ל-2³¹ − 1.
המתמטיקאי לאונרד אוילר הוכיח כי מספר זה ראשוני במכתב לדניאל ברנולי בשנת 1772. אוילר ניצל את התכונות הנוחות של מספרי מרסן, והשתמש בשכלול של שיטת החלוקה הנסיונית, שאפשר לו להוכיח את הראשוניות של המספר באמצעות 372 פעולות חלוקה בלבד. המספר היה למספר הראשוני הגדול ביותר שהיה ידוע באותה העת (העובדה שיש אינסוף ראשוניים הייתה ידועה כבר אלפיים שנה, אולם לא ידוע האם יש אינסוף מספרי מרסן ראשוניים). היה זה שיפור משמעותי להישג של פייטרו קטלדי שמצא את מספר מרסן הראשוני השביעי, 524,287, כ-200 שנים קודם לכן.
המתמטיקאי האנגלי פיטר ברלאו כתב בספרו משנת 1811, An Elementary Investigation of the Theory of Numbers, שסביר שזהו המספר הראשוני הגדול ביותר שיתגלה לעולם, בשל הקושי במציאת ראשוניים גדולים יותר, ומשום שאין לכך שימוש מעשי. בימינו נעשה שימוש דרך קבע במספרים ראשוניים בני מאות ספרות לצורכי הצפנה (למשל RSA).
המספר החזיק בשיא המספר הראשוני הגדול ביותר הידוע לאדם במשך למעלה ממאה שנה, עד לשנת 1876 בה הוכיח אדוארד לוקאס, בעזרת גרסה ראשונית של מבחן לוקאס-להמר, שמספר מרסן הענק 2¹²⁷ − 1 הוא ראשוני (זהו עודנו המספר הראשוני הגדול ביותר שנתגלה ללא מחשב).
מכיוון ש-2³¹ − 1 מספר מרסן ראשוני, 2³⁰(2³¹ − 1) הוא מספר משוכלל. המספר הוא אחד מארבעת מספרי מרסן הראשוניים הכפולים היחידים שידועים, כלומר המעריך שלו 31 הוא מספר מרסן ראשוני בעצמו.

במחשבים

מספר זה, , הוא המספר החיובי הגדול ביותר שניתן לייצג במערכות מחשוב בעזרת טיפוס מספר שלם באורך 32-סיביות בשיטת המשלים ל-2. לכן זהו המספר השלם הגדול ביותר שניתן לייצוג בעזרת משתנה int בשפות תכנות רבות, כמו גם הכמות המרבית של ניקוד שניתן לצבור במשחקי מחשב רבים.
בהקשרים שונים הופעתו של המספר מעידה לרוב על גלישה נומרית או ערך חסר. למשל, שגיאה נפוצה היא לשמור מספרי טלפון עשרה-ספרתיים במשתנה int, כך שרוב מספרי הטלפון שיוזנו יהיו גדולים מדי ויוצגו כמספר המקסימלי 214-748-3647 (בארצות הברית מספר זה שייך לאזור חיוג של דאלאס).
תוכנות המשתמשות בשיטת POSIX לחישוב זמן עושות שימוש במשתנה 32-סיביות המציג את מספר השניות שחלפו מאז חצות ה-1 בינואר 1970. בחלוף 2,147,483,647 שניות מתאריך זה, דבר שיקרה בשנת 2038, יגיע המשתנה לערך המקסימלי שלו ויעבור ל--2,147,483,647 שניות המייצגות תאריך ב-1901. בעיה זו ידועה כ"באג 2038".
יצחק ניימן

יצחק ניימן (1914 - 1989) היה רבה של קריית חיים.

ביוגרפיה

ניימן נולד וגדל בבריסק. הוא למד בצעירותו בחברותא עם יוסף דוב הלוי סולובייצ'יק בביתו של הרב יצחק זאב הלוי סולובייצ'יק. בצעירותו למד בישיבת כנסת בית יצחק ובגיל 19 עבר ללמוד בישיבת מיר. בשנת 1936 עלה לארץ ישראל ולמד בישיבת לומז'ה, בה זכה ללמוד בחברותא עם המשגיח הרב יחזקאל לוינשטיין. בשנת 1937 נשא לאשה את בתו היחידה של יהודה ליב דון יחיא. ניימן הוציא לאור את ספרו של חותנו, ביכורי יהודה. לאחר מכן עבד כר"מ בישיבת היכל התלמוד והיה ר"מ וראש ישיבה בישיבת אור ישראל בפתח תקווה.  
בשנת 1953 נבחר לשמש כרב בכפר יונה. בתחילת 1955 נתמנה לרב של קריית חיים.
בשנת 1987 עבר לשכונת רמות אלון בירושלים בה הקים את קהילת חניכי הישיבות. אחיו הוא הרב יעקב ניימן.
גלובנו

יהודי גלובנו

יהודים החלו לשבת בגלובנו במאה ה-18, ובראשית המאה ה-19 נעשתה הקהילה במקום לעצמאית. בין מלחמות העולם התקיימה בעיר פעילות ציונית, לצד פעילות של אגודת ישראל והבונד.
בשנות השלושים סבלו יהודי העיר ממספר תקריות אנטישמיות, ומצבם הכלכלי הורע. בתקופה זו נמנו בעיר כ-2,100 יהודים, רוב תושביה.

בשואה

בימים הראשונים לכיבוש גלובנו בספטמבר 1939, הוציאו הגרמנים להורג מספר מיהודיה, ובינואר 1940 ערכו פולנים מקומיים פרעות ביהודי העיר, וחיללו את בית העלמין היהודי בה. בתקופה זו הגיעו לגלובנו פליטים יהודים רבים ממערב פולין, עד שבקיץ 1940 עמד מספר יהודי העיר על כ-5,600 איש. לראשות היודנרט בעיר מונה אברהם רוזנברג.
במאי 1940 הועברו יהודי העיר לגטו בן ארבעה רחובות שהוקם במרכזה, אשר הוקף בגדר תיל, אך נותר פתוח. יהודי העיר נשלחו מדי יום לעבודות כפייה בחוות הסביבה, וחלקם נלקחו למחנות עבודה, מהם רובם לא שבו.
בספטמבר 1940 האשימו הגרמנים את יהודי העיר בדליקה שפרצה בבתים שהיו שייכים להם בעבר, וכעונש על כך צומצם שטח הגטו, והוא נסגר. בסוף פברואר 1941 החלו הגרמנים בגירוש יהודי העיר לגטו ורשה, תוך עריכת מצוד אחר יהודים מסתתרים, עד שנותרה העיר ריקה מיהודים.
ג'יט קון דו

רקע והתפתחות

ייחודה של מערכת זו היא הדינמיות של גורמיה. ברוס לי פיתח את המערכת על בסיס לימודיו מגיל צעיר בהונג קונג אצל הגרנד מאסטר ייפ מאן בסגנון קונג פו ווינג צ'אן. ברוס לי המשיך לפתח את המערכת עד מותו, תוך שהסיר מהלכי לחימה שנראו לו מיותרים והוסיף חדשים שנראו לו יעילים יותר. השיטה מאמינה שהלוחם צריך להשתמש במעט מאמץ תוך הסבת מירב הנזק ליריב.
ג'יט קון דו היא אמנות לחימה שהתבססה על אומנויות-לחימה מסוימות. ההשפעה העיקרית בא מה"ווינג צ'ון" שברוס לי למד בצעירותו. השפעות נוספות הגיעו מאגרוף מערבי, סייף מערבי-מודרני, ועוד.
ברוס לי הדגים את השיטה פעם ראשונה בפני קהל בשנת 1967. לאחר מותו השיטה פוצלה לשתי אסכולות: אחת נשארה נאמנה לדרכו של ברוס לי, כפי שהיה ביום מותו. לעומתם, האסכולה השנייה המשיכה לפתח את האומנות על בסיס עקרונותיו של ברוס לי, תוך כדי הוספת מספר סגנונות לחימה ביניהם אלמנטים מסבאט, מואי טאי, ארניס (אסקרימה/קאלי) וג'ו ג'יטסו ברזילאי.
בין תלמידיו המקוריים של ברוס לי נמנו: טד וונג, דן אינוסנטו, טקי קימורה, ועוד. לאחר מותו של ברוס לי המשיך כל אחד בדרכו בעולם הלחימה; לדוגמה: טד וונג המשיך להעביר וללמד כפי שהוא למד והתאמן אצל ברוס לי, בתי ספר לג'יט קון דו על פי דרכו מפוזרים בעיקר בארצות הברית ואף מחוצה לו בעולם (ישנו מאסטר אחד בארץ, שהוא מייצג את השיטה בישראל). דן אינוסנטו מפעיל אקדמיה לאמנויות לחימה בקליפורניה וממשיך לפתח את הידע שהועבר לו מברוס לי. טקי קימורה לימד את בנו אנדי קימורה, לפי מה שלמד מברוס לי ללא שום שינוי או תוספות.
ג'וזף קאולס, שהיה תלמיד אצל ברוס לי לתקופה קצרה יחסית, פיתח שיטה המבוססת על מה שהספיק ללמוד אצל ברוס לי בתוספת מוטיבים רבים משיטות אחרות וקרא לה "וו-ווי גונג פו" – שם המתייחס לאחד העקרונות הפילוסופיים הדאואיסטיים שברוס לי העריך במיוחד, והרבה להתייחס אליו.

גישתו של סי ג'ו ברוס לי בעניין אמנויות לחימה וספורט

במשך חייו כתב ברוס לי הערות שונות בענייני אמנויות לחימה. לאחר מותו קיבצה אשתו את הערותיו בספר, בשם “The Tao Of Jeet Kune Do” (הדרך של האגרוף המיירט). הספר דן בפילוסופיה קרבית ומציג תובנות שונות בעניינים טכניים (יתרונות וחסרונות של סוגי אגרופים, בעיטות, בריחים שונים ועוד).
בראיונות ובמאמרים שהופיעו בכתבי עת ברוס לי ביטא התנשאות כלפי אמנויות לחימה יפניות, במיוחד אל "קראטה", ולעומת זאת ביטא העדפה ל"קונג פו" (סינית). על אף יחס זה, ברוס לי קיים יחסים מאוד ידידותיים עם מאמנים משיטות יפניות שונות, וכן הוא בעצמו תרגל מספר שיטות אמריקן קנפו (קנפו קראטה) שיטה חצי אוקינאווית חצי סינית.
ברוס לי רכש את מיומנותו בכלי הנשק (שהתפרסם בזכותו) כגון הנונצ'קו (כלי יפני מסורתי) "מדן אינוסנטו" שהפך לתלמידו עם הזמן.
מאמן הג'ו ג'וטסו המפורסם וואלי ג'יי נהג לספר שברוס לי למד תחתיו. אולם, במהלך חיו ברוס לי מעולם לא הזכיר זאת. ג'ין פו מארק מורה לשיטת גמל שלמה דרומי טען כי ברוס לי נהג לתרגל את אומנותו (גמל שלמה הדרומי). טענות מעין אלו שנויים במחלוקת, שברוס לי מיעט לפרט את מקורו של כל הטכניקות או ממי הוא למד אותם.
בבון מצרים

תיאור

בדומה לכל הבבונים, גודל הזכר כפול מגודל הנקבה. ישבניהם בולטים ובגוון אדמדם בדומה למרבית הבבונים. מאפיין ייחודי לבבון המצרי הוא הבדלי גוונים בין הזכר לנקבה: פרוות הזכר בצבע כסוף והוא בעל רעמה המתפתחת בסביבות גיל עשר שנים, בעוד פרוות הנקבה היא חומה, וללא רעמה. פניהם פחוסות, ואפם בולט בדומה לכלב, הפנים ללא פרווה בצבע ורדרד עד חום, שמתכהה אצל הזכרים בגיל מאוחר. אורכו הממוצע של זכר בוגר הוא 75 סנטימטרים ואורך זנבו הוא 50 סנטימטרים. במשקלו הוא מגיע ל-20 קילוגרמים. התינוקות נולדים כהים וצבעם מתבהר לאחר כשנה. נקבות מגיעות לבגרות מינית בגיל 51 חודשים, וזכרים בגיל 57 עד 81 חודשים.
בבון מצרים חי באזורים מדבריים, סוואנות, צוקים ואזורים סלעיים.
תזונת בבוני מצרים מורכבת משורשים ומבעלי חיים קטנים כחלזונות, תולעים וחרקים שונים.
תוחלת החיים הממוצעת של בבון מצרים היא 35 שנים.
צלוליטיס

פתופיזיולוגיה

צלוליטיס נגרמת לרוב על ידי שני מזהמים שכיחים; Staphylococcus aureus, או Streptococcus pyogenes. המזהם חודר את שכבת העור דרך פתח שיכול להיגרם מטראומה, חתכים מקומיים, שפשופים, שריטות או ניתוחים שם הוא משחרר את הרעלנים שלו. יכול להיגרם גם עקב נשיכת בעלי חיים או עקיצה על ידי סוגים מסוימים של חרקים ועכבישים שיכולים להעביר חיידקים. בחוסר טיפול מתאים, הדלקת יכולה להחמיר לדלקת בכלי הלימפה (lymphangitis) וקשריות לימפה (lymphadenitis) ולנמקים מקומיים על העור. סיבוך קשה יותר יהיה בקטרמיה ואלח דם (sepsis).
מקומות שכיחים לזיהום הם הגפיים התחתונות והפנים אף על פי שכול מקום בגוף יכול להזדהם.

תסמינים

האזור המודלק יהיה אדום, נפוח, רגיש, כואב וחם. בדרך כלל גם כולל גם סימנים סיסטמיים כגון חום, צמרמורות, ברדיקרדיה, לחץ דם נמוך, כאבי ראש והזעה.  האזורים האדמומיים נוטים להתפשט עם הזמן. בשכיחות מועטה יותר נוטות להופיע שלפוחיות על האזור וכן נקודות אדומות על האזורים של האדמומיות. בספירת דם תהיה עלייה של תאי דם לבנים בעיקר מסוג נויטרופילים (סטייה שמאלה).

גורמי הסכנה

פטרת הרגל (athlete's foot / tinea pedis), דלקת עור (dermatitis), כיבים, ניתוחים, גיל מבוגר, מטופלים מדוכאי חיסון, חולי סוכרת, מטופלים כנגד וירוסים ממשפחת ה-Herpesviridae‏ (HSV1/2, ‏VZV, ‏EBV, ו-CMV). עור שהוא יבש לאורך זמן או נפוח נוטה להתפוצץ וגם הוא מהווה גורם סיכון לזיהום חיידקי.

טיפול

בדרך כלל תרופות מקבוצת הפניצילינים. אם הדלקת היא בגפה, יש להניחה מוגבהת מגובה הלב על מנת להוריד את הנפיחות. כמו כן יש לשקול רטיות רטובות וחמות כל 2-4 שעות. יש להקפיד על הטמפרטורה של הרטיות, בייחוד במקרים של מטופלים עם תחושות מופחתות כמו בסוכרת על מנת למנוע כוויות. הדרכת המטופל צריכה להתמקד במניעת חזרת הדלקת וטיפול נכון בעור כמו במקרים של ציפורן חודרנית.
יהודה הכהן ליאונטין (הזקן)

תולדותיו

רבי יהודה פעל במגנצא לאחר תקופת הרב משה בן קלונימוס. החוקרים סבורים שהגיע מפרובנס, דרום צרפת, בשל זאת שליאונטין היא מילה צרפתית שפירושה "ארי", ואמנם יש סוברים שהגיע מאיטליה.

החלפה בנכדו רבינו יהודה כהן (השני)

העובדה כי רבינו יהודה כהן הזקן נקרא יהודה בן מאיר וגם הוליד בן בשם מאיר שהוליד בן בשם יהודה, קיים לפעמים בלבול בין הסבא ונכדו, עד כי קשה להבחין לפעמים בספרות השו"ת במי מדובר.
בעל אוצר הגדולים סבור כי רבינו יהודה היה מורו של רבי אליעזר הגדול (בן יצחק) למרות שיש איגרת בה חתום רבינו יהודה ורבי אליעזר ביחד.

מורה לרבינו גרשום

היה מורו של רבנו גרשום מאור הגולה (הרגמ"ה). הרגמ"ה רחש כבוד רב לרבי יהודה ותיאר אותו כ"מורו המובהק";
...רבינו ליאון, רבי שלמדני רוב תלמודי זצ"ל, חכם מופלא... סמכתי על דברי רבינו ליאון... אני רואה את דברי רבינו ליאון שמסר לי כי מופלא בדורו היה, ואחרי דבריו לא ישנו
— רבינו גרשום מאור הגולה, ציטוט משו"ת מהר"ם מרוטנבורג (דפוס פראג) סימן רסד
המהר"ם מרוטנבורג, בתשובותיו, מעדיף את דעתו של רבינו יהודה הכהן על פני דעתם של הגאונים.
רבי יהודה השפיע רבות גם על רש"י ואף יש סוברים כי רש"י שאב מידיעותיו לפירושו על התלמוד גם ממנו.
ליברלים עצמאיים

תולדות המפלגה

פרק זה לוקה בחסר. אנא תרמו לוויקיפדיה והשלימו אותו.  
שרי המפלגה נהגו להתפטר מהכנסת עם התמנותם לשרים בממשלה, כדי להכניס את הבאים אחריהם ברשימת המתמודדים לכנסת. כך עשה קול בהתמנותו לשר בממשלת ישראל השלוש עשרה לאחר הבחירות לכנסת השישית, ובעת המתנותו לשר בממשלת ישראל החמש עשרה לאחר הבחירות לכנסת השביעית וכך עשו קול וגדעון האוזנר בעת המתמנותם לשרים בממשלת ישראל השש עשרה לאחר הבחירות לכנסת השמינית. 
בבחירות לכנסות ה-6-8 הייתה התמיכה במפלגה יציבה והיא זכתה ל-4-5 מנדטים, בדומה לתמיכה לה זכתה המפלגה הפרוגרסיבית. אולם, בבחירות לכנסת התשיעית קיבלו הליברלים העצמאיים מנדט יחיד, לאחר שרוב מצביעיהם עברו להצביע עבור התנועה הדמוקרטית לשינוי. בעקבות המהפך נותרה המפלגה באופוזיציה. בינואר 1978 העלה גדעון האוזנר, נציג המפלגה בכנסת, את ההצעה לבחון הצטרפות לקואליציה, ומשה קול שהיה אז יו"ר הנהלת המפלגה התנגד לה והביא לדחייתה ברוב של 48 נגד 30. בעקבות זאת נוצרה מתיחות בין קול והאוזנר שהתאחתה לאחר חודשים ספורים. מספטמבר 1978 עד אוגוסט 1979 התקיימו דיונים בין הליברלים העצמאיים ומפלגת שינוי על איחוד, שלא יצא אל הפועל. בבחירות לכנסת העשירית לא הצליחה לעבור את אחוז החסימה ובבחירות לכנסת האחת עשרה התמודדה במסגרת המערך.
מירי שליסל

ביוגרפיה

מירי שליסל (לבית אדלר) נולדה בירושלים ולמדה בתיכון הדתי פלך. לאחר שירותה הצבאי למדה לתואר ראשון בהיסטוריה ולתואר שני (בהוראת תנ"ך) ודוקטורט באוניברסיטה העברית.
שליסל לימדה בפלך ובשנת 1996 הקימה וניהלה את התיכון הדתי לבנות אור תורה בירושלים. היא למדה ב"מכון מנדל למנהיגות חינוכית" וניהלה את תוכנית ההוראה לנשים מטעם מכללת הרצוג אלון שבות ולימדה במדרשה לבנות במגדל עז, ומשנת 2008 החלה לעבוד ביד הנדיב (קרן רוטשילד), כמנהלת תחום חינוך.
בשנת 2011 מונתה שליסל למפמ"רית תנ"ך בחינוך הדתי. מינויה עורר סערה בשל חששם של חוגים חרדיים-ציונים מיישום תוכניות לימודים חדשות בגישת "תנ"ך בגובה העיניים", עד כדי איומים בפרישה ממערכת החינוך הממלכתית-דתית.
בשנת 2015 פרשה שליסל מתפקיד המפמ"רית והתמנתה לתפקיד סמנכ"לית פדגוגית בעמותת "דעת - רשת לחינוך ולהכשרה מקצועית".
בשנת 2018 הודיע שר החינוך נפתלי בנט על מינויה של שליסל ליושבת ראש המזכירות הפדגוגית, המינוי אושר בישיבת ממשלה.
היא נשואה למשה שליסל ומתגוררת בירושלים. לזוג ארבעה ילדים.

הקמת מדרשת אור תורה סטון לבנות

בית הספר התיכון לבנות "אור תורה" המשויך לרשת אור תורה סטון בראשות הרב שלמה ריסקין, הוקם על ידי מירי שליסל בשנת 1996, כתיכון שחזונו "אליטיזם לא סלקטיבי", אשר בא לתת מענה ולהוביל למצוינות את כלל התלמידות, ללא העדפה לתלמידות מרקע חזק. שליסל ניהלה את בית הספר במשך תשע שנות פעילותו הראשונות עד להתבססותו.

פעילותה כמפמ"רית לתנ"ך

מינויה של מירי שליסל למפמ"רית תנ"ך בחינוך הדתי הוביל לסערה ולשורת מחאות. אחת הסערות התעוררה סביב אתר חומרי לימוד שהועלה בתחילת כהונתה של שליסל ושהכיל, לדעת מתנגדיה, חומרים המעודדים קריאת פשט "בגובה העיניים".
בין המובילים את ההתנגדות לכהונתה של שליסל כמפמ"רית היה הרב שלמה אבינר. היא זכתה לתמיכתם של הרב איתן אייזמן והרב ישעיהו הדרי, שגם כיהנו בוועדת המקצוע, ושל רבנים נוספים.
בשנות כהונתה חלו שינויים בתוכנית הלימודים בתנ"ך, תוך התאמתה למספר הריאלי של שעות ההוראה, הוספה של פרקים הקשורים לשיבת ציון. התוכנית המחודשת מבוססת על הפרשנות המסורתית ומאפשרת למורה לבחור בין יחידות לימוד שונות.
בצמוד לחידוש תוכנית הלימודים הוקם האתר ללמוד וללמד המרכז חומרי לימוד והעשרה עבור מורי התנ"ך.
Kingdom Hearts Birth by Sleep

עלילה

המשחק הוא פריקוול למשחק הראשון ומתרחש 10 שנים לפני המשחק הראשון בסדרה,
לעומת המשחקים הראשים בסדרה במשחק הזה ניתן לשחק עם שלוש דמויות וכל אחת עם סיפור משלה. המשחק מתחיל ב-Land of Departure שם רואים לראשונה את טרה, אקווה, ואנטס, שלושה חברים שחולמים להיות קיבליד מאסטרים ומתאמנים על ידי מאסטר אריקאס (Eraqus) כדי לעשות זאת הם צריכים לעבור את הבחינה של Mark of Mastery. טרה ואקווה נבחנים ביחד אבל בסיבוב הראשון מאסטר זאנורווט (Xehanort) מחבל בבחינה ומכריח את ואנטס להתערב, בסיבוב השני טרה ואקווה נלחמים אבל למרות שאקווה עוברת את הבחינה טרה נכשל בגלל האפלה שבתוכו.

מצב המולטיפלייר

כמו במשחק הקודם בסדרה Kingdom Hearts 358/2 Days גם במשחק הזה יש אפשרות לשחק במולטיפלייר שבו שחקנים יכולים להלחם אחד נגד השני או להלחם ביחד נגד בוסים. יש גם מיני משחקים ששחקנים יוכלים לשחק ביחד Command Board סוג של משחק קופסה ואפשרות להתחרות ביחד אחד נגד השני במשחקי מרוצים. מצב המולטיפלייר במשחק נקרא מיראז' ארנה, נתן לשחק עד שישה שחקנים ביחד, בנוסף יש בזירה בונסים וסקילים חדשים שנתן להשיג רק בזירה. בגרסת הפיינל מיקס של המשחק נוספו בוסים חדשים לזירה ובנוסים שלא היו במשחק.
בגרסת ה-HD רימייק של המשחק לפלייסטיישן 3 הזירה נשארה אבל הוחלט להסיר את מצב המולטיפלייר טאצויה נומורה אמר שהסיבה היא שהמפתחים רצו להתמקד בפיתוח של Kingdom Hearts 3.

Kingdom Hearts Birth by Sleep Final Mix

כמו לשני המשחקים הראשונים בסדרה גם למשחק הזה יצא גרסת Final Mix שמוסיפה הרבה שינויים למשחק כמו רמת קושי חדשה איובים חדשים ובוסים סודים חדשים.
סולי (בלארוס)

תולדות היישוב

היישוב נזכר מהמאה ה-16 ככפר בבעלות אצולה. בחלוקת פולין השלישית בשנת 1795 נכלל היישוב בתחום האימפריה הרוסית, ובעקבות הסכם ריגה בשנת 1921 נכלל בשטח הרפובליקה הפולנית השנייה.

יהודי סולי

בין מלחמות העולם חיו בעיירה כ-130 משפחות יהודיות, כמחצית מתושבי המקום, ופעל בה בית ספר עברי מרשת תרבות. בספטמבר 1939 נכבש היישוב בידי הצבא האדום.
בסוף יוני 1941, במהלך מבצע ברברוסה, נכבשה העיירה בידי הגרמנים, ועל יהודיה הוטלו גזירות שונות, ובהן חובת ענידת טלאי צהוב, הגבלות תנועה וגיוס לעבודות כפייה, בתיווך היודנרט המקומי, בראשו הועמד מיכאל מגיד.
כעבור זמן קצר רוכזו יהודי העיירה בגטו קטן ומגודר שהוקם בה, ממנו שולחו בקיץ 1942 כמה עשרות צעירים למחנה עבודה. בזמן קיום הגטו פשתה בו מגפת טיפוס הבהרות.
ב-4 באפריל 1943 שולחו בין 900 ל-1,000 היהודים שנותרו בגטו סולי לאתר הרצח בפונאר.
קבוע מילס

קבוע מילס (באנגלית: Mills' constant) הוא קבוע מתמטי, שמוגדר בתור המספר הממשי החיובי הקטן ביותר A שמקיים את התכונה הבאה: לכל n טבעי  ראשוני (כאשר  היא פונקציית הערך השלם).
הוא נקרא על שם ויליאם מילס, שהוכיח ב-1947 את משפט מילס הקובע כי קבוע כזה קיים. תוצאה מפתיעה לאור ההתנהגות הלא סדורה של סדרת הראשוניים. לא ידוע ערכו של מספר זה, אבל אם מניחים שהשערת רימן נכונה, אז:
. לא ידוע אם המספר רציונלי או אי-רציונלי.
הכללה של משפט מילס קובעת שלכל  קיימים אינסוף ערכים  כך ש- תמיד ראשוני, ושאינסוף זה הוא מעוצמת הרצף.

הראשוניים של מילס

המספרים הראשוניים שמתקבלים על ידי הצבת מספר טבעי n בביטוי , נקראים הראשוניים של מילס.
אם נניח את נכונות השערת רימן, המספרים שיתקבלו הם: 2, 11, 1361, 2521008887 וכן הלאה.
השימוש בקבוע מילס אינו יעיל לשם מציאת ראשוניים גדולים, משום שלשם חישוב חזקות גבוהות שלו יש לדעת את הקבוע בדיוק רב, אולם כדי לחשב את הקבוע נדרשת סדרת ראשוניי מילס עצמה.
Smalltalk

היסטוריה

סמולטוק פותחה במהלך שנות ה-70, כחלק מעבודה של צוות ב-Xerox PARC. חלק מיעודה המקורי של סמולטוק היה כשפה ללימוד תכנות, ומכאן ככל הנראה מקור שמה הלא יומרני. סמולטוק הושפעה רבות מהחידושים המהפכניים שבאו לעולם לראשונה בתוכנה Sketchpad ובשפת התכנות Simula, ומאפיינים רבים של השפה הם המשך ישיר למאפיינים המצויים בהן. הגרסה הפופולרית הראשונה של השפה נקראה Smalltalk-80, והיא קנתה לה קהילה של משתמשים הממשיכים לפתח אותה באופן פעיל גם בימים אלה.
שיא השימוש בסמולטוק היה מסוף שנות ה-80 ועד אמצע שנות ה-90. השפה השפיעה רבות על פיתוח שפות תבנית, תבניות עיצוב וארכיטקטורה, הידור דינאמי, מכונות וירטואליות ועוד.
יובל סיני

פרופ' יובל סיני (נולד ב-1971) הוא משפטן ישראלי ונשיא מכללת אורות ישראל.

ביוגרפיה

בשנים 1982–1988 למד סיני בישיבה התיכונית "יבנה" בחיפה, במגמה הריאלית. עם סיום לימודיו, בשנת 1989 החל ללמוד בישיבת ההסדר "ברכת משה" במעלה אדומים. שירת בצה"ל בחיל השריון. סיים את לימודיו בישיבה ב-1995.
בשנים 1995 החל ללמוד בפקולטה למשפטים באוניברסיטת בר-אילן, ובשנת 1999 סיים תואר ראשון (LLB). במקביל למד לימודים תורניים במסגרת המכון הגבוה לתורה של האוניברסיטה. בשנים 1999–2003 למד את חושן משפט ואבן העזר במסגרת התוכנית לדוקטורנטים מצטיינים של המכון הגבוה לתורה.
בשנת 2003 סיים תואר שלישי (PhD) בפקולטה למשפטים, אוניברסיטת בר-אילן, במסלול דוקטורט ישיר.
התיזה בנושא: "מעורבות בית הדין בהליך הדיוני במשפט העברי", בהנחיית ד"ר ש' אטינגר (משפטים) ופרופ' דוד הנשקה (תלמוד).
בשנת 2003 החל סיני לשמש מרצה במכללה האקדמית למשפטים, רמת גן (עד 2004); לשמש מרצה מן החוץ במשפט עברי בפקולטה למשפטים של האוניברסיטה העברית בירושלים (עד 2005); וכן, עד שנת 2009, מרצה מן החוץ בסדר דין אזרחי ובמשפט עברי בפקולטה למשפטים באוניברסיטת בר-אילן.
בשנים 2004–2007 היה יובל סיני מרצה מן המניין בבית הספר למשפטים, המכללה האקדמית נתניה, ולאחר מכן, עד שנת 2016, מרצה בכיר מן המניין בבית הספר למשפטים במכללה האקדמית נתניה.
בשנת 2016 התמנה לנשיא מכללת אורות והחליף את הרב נריה גוטל.
קרי ואלש ג'נינגס

ביוגרפיה

ג'נינגס נולדה וגדלה בסנטה קלרה, קליפורניה. היא בוגרת אוניברסיטת סטנפורד שם קבעה שיא של 11-121 זכיות/הפסדים.

2000

באולימפיאדת סידני (2000) סיימה ג'ניניגס במקום רביעי עם נבחרת ארצות הברית בטורניר כדורעף נשים באולם. היא נמצאה False positive בבדיקת אמרוץ ולכן החמיצה מספר משחקים בתחילת הטורניר, עד שזכתה לזיכוי מוחלט מאמרוץ.

אלופת העולם

באליפות העולם שנערכה בריו דה ז'ניירו, ברזיל 2003 זכתה ג'נינגס ביחד עם שותפתה מיסטי מיי-טרינור בתואר העולמי.

אלופה אולימפי

באולימפיאדת אתונה (2004) זכתה ג'נינגס ביחד עם מיסטי מיי-טרינור במדליית זהב לאחר שלא הפסידו אפילו מערכה אחת במהלך כל הטורניר.

2005

באליפות העולם שנערכה בברלין, גרמניה 2005 הגנה ג'נינגס ביחד עם שותפתה מיסטי מיי-טרינור על התואר העולמי.

2007

באליפות העולם שנערכה בגשטאט, גרמניה 2007 זכתה ג'נינגס בפעם השלישית ברציפות ביחד עם שותפתה מיסטי מיי-טרינור בתואר העולמי.

2008

באולימפיאדת בייג'ינג (2008) הגנה ג'נינגס על תוארה ביחד עם מיסטי מיי-טרינור לאחר שלא הפסידו אפילו מערכה אחת במהלך כל הטורניר.

2011

באליפות העולם שנערכה ברומא, איטליה 2011 זכתה ג'נינגס ביחד עם שותפתה מיסטי מיי-טרינור במדליית כסף.

2012

באותה העת שהיא השתתפה באולימפיאדת לונדון (2012) היא הייתה בהריון בשבוע החמישי. במשחקים עצמם היא זכתה בפעם השלישית ברציפות בזהב האולימפי ביחד עם מיסטי מיי-טרינור.

2016

באולימפיאדת ריו דה ז'ניירו (2016) זכתה ג'נינגס במדליית ארד ביחד עם שותפתה אפריל רוס.

חייה האישיים

ואלש נישאה בשנת 2005 לקייסי ג'נינגס, שחקן כדורעף חופים מצטיין ולזוג נולדו שני בנים ובת.
A Grounding in Numbers

רקע

הכנות לעבודה על האלבום החדש החלו בסוף 2008 ובתחילת 2009, כאשר חברי הלהקה התחילו לאסוף שברי שירים והחליפה "רעיונות, תאוריות, מדיניות והנחיות". בחודש אפריל 2010 חברי הלהקה נפגשו לפגישות אינטנסיביות בקורנוול בזמן שהאלבום הוקלט במשך שבוע. במשך חודשים השירים נערכו והותאמו על ידי חברי הלהקה (שממשיכים להחליף קבצים באמצעות האינטרנט או על CD-R) באולפנים שלהם. עד ספטמבר 2010 החומר היה מוכן. האלבום עבר עריכה (Mix) אחרי שלושה שבועות בלונדון בסטודיו של יו פדגהאם, Sofasound, והאלבום הושלם.
אחסאן

באסלאם, אִחְסַַאן (בערבית: إحسان; מילולית: "שלמות" או "מצוינות") הוא אחריותו של המוסלמי להגיע לכדי מצוינות, או עד כמה שניתן לשלמות, בפולחן. האִחְסַַאן מתבטא בכך שהמוסלמי עובד את אללה כאילו שהוא רואה אותו (את אללה), אפילו שהוא לא רואה אותו (את אללה), תוך הכרה בכך שאללה כן רואה אותו (את המאמין).

מקורו

הגדרתו הבסיסית של האִחְסַַאן מגיעה מחדית' של הנביא מוחמד, שבו הוא אומר שאִחְסַַאן זה "לעבוד את אללה כאילו שאתה רואה אותו, ואם אתה לא יכול לראות אותו, אז לדעת שהוא אכן רואה אותך".

לעומת חלקים אחרים באמונה האסלאמית

האִחְסַַאן נחשב לרמה הרוחנית הכי גבוהה בדת האסלאמית, אשר מורכבת משלוש רמות עקריות: אִסְלַאם (התמסרות), אִמַאן (אמונה), אִחְסַאן (מצוינות). בעוד שהאסלאם הוא מה שהמאמין צריך לעשות, והאמונה היא הסיבה שבגללה הוא עושה זאת, האִחְסַַאן הוא לקיחת האמונה והאסלאם לרמה של שלמות ומצוינות. זה אשר מאופיין באִחְסַַאן, נקרא "מוחסין".
בעוד שפוסקי ההלכה מתמקדים בדרגת ה"אסלאם", והתאולוגים מתמקדים ב"אמאן", הסופים מתמקדים באִחְסַַאן. על פי הגישה הסופית, צריך המאמין להיצמד להוראותיו של האימאם שלו, השייח' שלו, שכבר הגיע לרמת האִחְסַַאן, והוא יוביל אותו אל הרמה הזאת, צעד אחר צעד.
ישנם פרשנים אשר מציינים את האִחְסַַאן כחלק הפנימי של האסלאם, בעוד שהשריעה היא החלק החיצוני.
STS-107

המשימה

המשימה כללה עבודות מחקר מתחומי המיקרוכבידה ומדעי כדור הארץ בסדרי-גודל עולמיים במשך 16 הימים בהם שהתה המעבורת בחלל.
ייתכן כי אחת המשימות, וידאו שהוסרט למטרת מחקר אבק אטמוספירי, גילתה תופעה אטמוספירית חדשה המכונה TIGER (ראשי תיבות של Transient Ionospheric Glow Emission in Red).
על המעבורת היה ציורו של פטר גינז המתאר את המראות אשר היה רואה אילו היה מביט מהירח אל כדור הארץ. פטר היה בן 14 כשצייר את הציור ונספה בשואה במחנה הריכוז טרזין.

טלאי המשימה

האלמנט המרכזי בטלאי המשימה הוא סימן המיקרוכבידה, "µg", המשתלב עם קרני סמל האסטרונאוטים. סמל האסטרונאוטים נמצא בזווית של 39 מעלות ביחס לאופק כדור הארץ, ומציין את זווית נטיית מסלול המעבורת במהלך המשימה. הזריחה מסמלת את הניסויים הרבים אשר מציינים עידן חדש לחקר המיקרוכבידה בתחנת החלל הבינלאומית ומעבר לה. רוחב היריעה של המחקר המדעי וחקר החלל מומחש על ידי ציורי כדור הארץ והכוכבים. קבוצת הכוכבים יונה (Columba) נבחרה לציין שלום עולמי ואת מעבורת החלל קולומביה. שבעת הכוכבים מציינים גם את חברי צוות המשימה ולכבודם של האסטרונאוטים אשר סללו את הדרך למחקר בחלל. שישה מהכוכבים הם בעלי 5 קודקודים והאחרון הוא בעל שישה בדומה למגן דוד, המסמל את תרומתה של סוכנות החלל הישראלית למשימה.
דגל ישראל נמצא בצירוף לשמו של אילן רמון, הישראלי הראשון בחלל.

ניסויי המעבורת

במהלך ימי הטיסה בוצעו על המעבורת כ-80 ניסויים לחקר מיקרוכבידה ומדעי כדור הארץ. המטע"ד הראשי (עם מגוון ניסויים) הכיל מודול כפול של מעבדת SPACEHAB. מתוך המשקל הכולל של המעבורת כ-2433 ק"ג הוקצו לניסויים, בינם ניסויים ביולוגים, ניסויים פיזיקליים, ניסויים מסחריים ואף 6 ניסויים של בתי ספר, במסגרת תוכנית (STARS (Space Technology and Research Students .
הניסויים הישראליים על המעבורת כללו את ניסוי MEIDEX, וניסוי הגן הכימי שתוכנן על ידי תלמידי אורט קריית מוצקין.